Diari Oficial de la Generalitat Valenciana


Sumari del DOGV 7802, del 10-06-2016 (2016/4282)

RESOLUCIÓ de 12 de maig de 2016, del director general de l'Agència de Seguretat i Resposta a les Emergències, de delegació de competències.
-------------------------------------------------------------------------------------------------------------------------------------------

### Dades del document

Número de DOGV
:   7802

Data del DOGV
:   10-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4282


Data del document
:   12-05-2016

Organisme emissor
:   Presidència de la Generalitat

Tipus de document
:   Resolució

Anàlisi jurídica

RESOLUCIÓ de 12 de maig de 2016, del director general de l'Agència de Seguretat i Resposta a les Emergències, de delegació de competències. [2016/4282]  
L'article 6 del Decret 103/2015, de 7 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, disposa que sota la dependència del president de la Generalitat l'Agència de Seguretat i Resposta a les Emergències assumix les funcions recollides en l'article 70 de la Llei 5/1983, de 30 de desembre, del Consell, en matèria d'interior, gestió i direcció de la Unitat del Cos Nacional de Policia adscrita a la Comunitat Valenciana; així mateix assumix les funcions en matèria de seguretat pública i protecció ciutadana, espectacles, establiments públics i activitats recreatives, coordinació de policies locals a la Comunitat Valenciana, formació de policies locals, personal de serveis essencials i complementaris d'intervenció davant emergències, protecció civil, ajudes a les víctimes del terrorisme, extinció d'incendis, participació de la Generalitat en els consorcis de bombers i la direcció i gestió de la comanda del Consell de Seguretat Nuclear a la Generalitat.  
  
L'esmentada norma organitzativa ha suposat un canvi en l'assignació, entre altres, de les competències relatives a les matèries d'espectacles, establiments públics i activitats recreatives, les funcions de les quals s'han assignat, tradicionalment, a la conselleria competent en matèria de Governació.  
No obstant això, per a aconseguir principi d'eficàcia que ha de regir tota activitat administrativa, així com per la pretensió de garantir l'agilitat administrativa i dotar de major fluïdesa la tramitació dels procediments derivats de l'exercici d'aquestes competències, es considera oportú delegar determinades funcions en les persones titulars de les direccions territorials de la Conselleria de Justícia, Administració Pública, Reformes Democràtiques i Llibertats Públiques d'Alacant, Castelló i València.  
Per tot això i de conformitat amb allò que disposa l'article 63 de la Llei del Consell, i en els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:  
  
Primer  
Delegar en les direccions territorials de la Conselleria de Justícia, Administració Pública, Reformes Democràtiques i Llibertats Públiques d'Alacant i Castelló, l'exercici de les funcions següents:  
1. L'emissió del preceptiu informe tècnic quant al compliment de les condicions generals tècniques exigides en les llicències, recollit en l'article 10 de la Llei 14/2010, de 3 de desembre, de la Generalitat, d'Espectacles Públics, Activitats Recreatives i Establiments Públics (des d'ara Llei 14/2010, de 3 de desembre).  
2. L'autorització de les activitats i espectacles previstes en l'article 7 de la Llei 14/2010, de 3 de desembre.  
3. L'autorització dels espectacles taurins i la designació per als distints espectacles taurins que se celebren en el seu àmbit territorial, de president, delegats governatius, assessors i veterinaris, d'acord amb els nomenaments i instruccions emanats de la direcció general competent en la matèria, d'acord amb el que disposa l'article 49.1.30a de l'Estatut d'Autonomia, en el Reial Decret 1040/1985, de 25 de maig, pel qual es procedix al traspàs a la Generalitat Valenciana, de les funcions i serveis en matèria d'espectacles taurins, i en els articles 38, 41, 42.1, 4 i 5, del Reglament d'Espectacles Taurins, aprovat per Reial Decret 145/1996, de 2 de febrer, en relació amb les disposicions addicionals primera, 2 i tercera, 2 del citat reial decret.  
  
4. La resolució de reducció o ampliació d'horari de tancament, previstes en l'article 35 de la Llei 14/2010, de 3 de desembre.  
5. L'autorització de sessions per a menors d'edat o sales de joventut, que es referix l'article 34.1.c de la Llei 14/2010, de 3 de desembre.  
  
6. L'autorització per a la celebració de proves esportives, marxes, marxes ciclistes i la resta d'esdeveniments a què es referix el títol IX del Reglament aprovat per Decret 143/2015, d'11 de setembre, quan aquells es desenvolupen íntegrament per vies situades dins de la seua respectiva província.  
7. La incoació dels procediments sancionadors oberts per infraccions greus tipificades en l'article 51 de la Llei 14/2010, de 3 de desembre.  
8. La gestió i inscripció d'empreses i establiments destinats a la realització d'espectacles públics i activitats recreatives en el registre previst en l'article 24 de la Llei 14/2010, de 3 de desembre.  
  
9. El visat i aprovació del cartell de reserva del dret d'admissió previst en l'article 33.2 de la Llei 14/2010, de 3 de desembre.  
  
Segon  
Delegar en la Direcció Territorial Conselleria de Justícia, Administració Pública, Reformes Democràtiques i Llibertats Públiques de València:  
1. L'autorització de les activitats i espectacles prevists en l'article 7 de la Llei 14/2010, de 3 de desembre.  
2. L'autorització dels espectacles taurins i la designació per als distints espectacles taurins que se celebren en el seu àmbit territorial, de president, delegats governatius, assessors i veterinaris, d'acord amb els nomenaments i instruccions emanats de la direcció general competent en la matèria, d'acord amb el que disposa l'article 49.30 de l'Estatut d'Autonomia, en el Reial Decret 1040/1985, de 25 de maig, pel qual es procedix al traspàs a la Generalitat Valenciana, de les funcions i serveis en matèria d'espectacles taurins, i en els articles 38, 41, 42.1, 4 i 5, del Reglament d'Espectacles Taurins, aprovat per Reial Decret 145/1996, de 2 de febrer, en relació amb les disposicions addicionals primera, 2 i tercera, 2 del citat Reial Decret.  
  
3. La resolució de reducció o ampliació d'horari de tancament, previst en l'article 35 de la Llei 14/2010, de 3 de desembre.  
4. L'autorització de sessions per a menors d'edat o sales de joventut, a què es referix l'article 34.1.c de la Llei 14/2010, de 3 de desembre.  
  
5. L'autorització per a la celebració de proves esportives, marxes, marxes ciclistes i la resta d'esdeveniments a què es referix el títol IX del Reglament aprovat per Decret 143/2015, d'11 de setembre, quan aquells es desenvolupen íntegrament per vies situades dins de la seua respectiva província.  
6. El visat i aprovació del cartell de reserva del dret d'admissió previst en l'article 33.2 de la Llei 14/2010, de 3 de desembre.  
  
Tercer  
Aquesta delegació d'atribucions podrà ser revocada en qualsevol moment per l'òrgan delegatori, de conformitat amb el que establix l'article 13.6 de la Llei de Règim Jurídic de les Administracions Públiques i del Procediment Administratiu Comú, així com en l'article 63.5 de la Llei del Consell.  
La delegació de competències efectuada en virtut de la present resolució s'entén sense perjuí que, en qualsevol moment la persona titular de la Direcció de l'Agència de Seguretat i Resposta a les Emergències, puga avocar el coneixement i resolució de qualsevol assumpte o expedient en els termes i amb els requisits establits en l'article 14 de la Llei de Règim Jurídic de les Administracions Públiques i del Procediment Administratiu Comú.  
  
Quart  
En les resolucions, actes o documents que s'adopten per aquesta delegació, es farà constar l'autoritat de procedència, que es consideraran dictats per l'òrgan delegatori.  
  
Quint  
Aquesta resolució produirà efectes des de l'endemà de la seua publicació en el Diari Oficial de la Comunitat Valenciana. Des d'aquesta data quedarà sense efecte la Resolució de 22 de juliol de 2015, del director general de l'Agència de Seguretat i Resposta a les Emergències de delegació de competències, així com qualsevol altra resolució de delegació que, en aquest nivell competencial, s'haja dictat en matèria d'Espectacles.  
  
Contra aquest acte, que esgota la via administrativa, podran els interessats interposar recurs contenciós administratiu en el termini de dos mesos, a comptar de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que establixen els articles 10.1.a i 46.1 de la Llei de la jurisdicció contenciosa administrativa, o potestativament, recurs de reposició davant d'aquest mateix òrgan, en el termini d'un mes, computat en els termes ja exposats, d'acord amb el que disposa els articles 116 i 117 de la Llei de Règim Jurídic de les Administracions Públiques i del Procediment Administratiu Comú, sense perjuí que els interessats puguen interposar qualsevol altre que consideren convenient.  
  
València, 12 de maig de 2016.- El director general de l'Agència de Seguretat i Resposta a les Emergències: José María Ángel Batalla.